CELEX: 32022D0846
Language: et
Date: 2022-05-18 00:00:00
Title: Poliitika- ja julgeolekukomitee otsus (ÜVJP) 2022/846, 18. mai 2022, millega pikendatakse Liibüas läbiviidava Euroopa Liidu integreeritud piirihalduse abimissiooni (EUBAM Libya) missiooni juhi volitusi (EUBAM Libya/1/2022)

31.5.2022   
               
               
                  ET
               
               
                  Euroopa Liidu Teataja
               
               
                  L 148/38
               
            
         POLIITIKA- JA JULGEOLEKUKOMITEE OTSUS (ÜVJP) 2022/846,
         18. mai 2022,
         millega pikendatakse Liibüas läbiviidava Euroopa Liidu integreeritud piirihalduse abimissiooni (EUBAM Libya) missiooni juhi volitusi (EUBAM Libya/1/2022)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 22. mai 2013. aasta otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya), (1) eriti selle artikli 9 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Otsuse 2013/233/ÜVJP artikli 9 lõike 1 kohaselt on poliitika- ja julgeolekukomitee volitatud tegema kooskõlas aluslepingu artikliga 38 EUBAM Libya poliitilise kontrolli ja strateegilise juhtimise tegemiseks asjakohaseid otsuseid, sealhulgas nimetama ametisse missiooni juhi.
                  
               
                     (2)
                  
                  
                     Poliitika- ja julgeolekukomitee võttis 14. jaanuaril 2021 vastu otsuse (ÜVJP) 2021/59, (2) millega nimetatakse EUBAM Libya missiooni juhiks alates 1. veebruarist 2021 kuni 30. juunini 2021 Natalina CEA.
                  
               
                     (3)
                  
                  
                     Nõukogu võttis 18. juunil 2021 vastu otsuse (ÜVJP) 2021/1009, (3) millega pikendatakse EUBAM Libya kestust kuni 30. juunini 2023.
                  
               
                     (4)
                  
                  
                     Poliitika- ja julgeolekukomitee võttis 22. juunil 2021 vastu otsuse (ÜVJP) 2021/1048, (4) millega pikendati ametisse nimetatud Natalina CEA kui EUBAM Libya missiooni juhi volitusi kuni 30. juunini 2022.
                  
               
                     (5)
                  
                  
                     Liidu välisasjade ja julgeolekupoliitika kõrge esindaja on teinud ettepaneku pikendada Natalina CEA volitusi EUBAM Libya missiooni juhina 1. juulist 2022 kuni 30. juunini 2023,
                  
               ON VASTU VÕTNUD KÄESOLEVA OTSUSE:
         
            Artikkel 1
            Natalina CEA volitusi EUBAM Libya missiooni juhina pikendatakse 1. juulist 2022 kuni 30. juunini 2023.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. juulist 2022.
         
         
            Brüssel, 18. mai 2022
            
               
                  Poliitika- ja julgeolekukomitee nimel
               
               
                  eesistuja
               
               D. PRONK
            
         
         
            (1)  ELT L 138, 24.5.2013, lk 15.
         
            (2)  Poliitika- ja julgeolekukomitee 14. jaanuari 2021. aasta otsus (ÜVJP) 2021/59, millega nimetatakse ametisse Liibüas läbiviidava Euroopa Liidu integreeritud piirihalduse abimissiooni (EUBAM Libya) juht (EUBAM Libya/1/2021) (ELT L 26, 26.1.2021, lk 3).
         
            (3)  Nõukogu 18. juuni 2021. aasta otsus (ÜVJP) 2021/1009, millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya) (ELT L 222, 22.6.2021, lk 18).
         
            (4)  Poliitika- ja julgeolekukomitee 22. juuni 2021. aasta otsus (ÜVJP) 2021/1048, millega pikendatakse Liibüas läbiviidava Euroopa Liidu integreeritud piirihalduse abimissiooni (EUBAM Libya) juhi volitusi (EUBAM Libya/2/2021) (ELT L 228, 28.6.2021, lk 1).